Причали смо о зечевима
све ово време, описујући их кроз пасусе и листе,
али, могли бисмо ставити и слику на нашу веб страницу
и заправо приказати како зечеви изгледају.
Па, да би ставили слику на веб страницу, користимо IMG таг,
који, као што можете погодити, потиче од речи слика (енгл. image).
Ако само укуцамо "image" нећемо видети ништа.
Зашто не?
Па, нисмо претраживачу рекли коју слику да прикаже.
Постоји милион слика на интернету,
и сигурно не желимо да се нека изабере насумице,
пошто то може бити нека ружна која нам се не свиђа.
И то такође неће бити оно што желимо да буде.
Треба да претраживачу проследимо URL слике.
URL је оно што се прикаже на врху
претраживача у адресном пољу.
И то је оно што то јесте - адреса.
То је начин за проналажење неког ресурса на вебу.
И то значи да можемо убацити само ону слику
која се већ налази негде на интернету.
Не можемо просто да убацимо слике које су само на нашем рачунару.
Постоји много начина да пронађемо слике на интернету,
али смо вам ми то овде олакшали
тако што смо направили бирач слика из колекције фотографија.
Да би он искочио, треба да додамо
један атрибут нашем тагу за слику.
Атрибут је додатно парче
информације о тагу и ово је
први атрибут са којим се сусрећемо.
Да бисмо претраживачу рекли URL, ми ћемо
додати атрибут назван: извор (енгл: source, src).
И додаћемо размак и онда откуцати SRC.
Сада, то значи извор (енгл: source), али је јако важно
да га укуцате као SRC, пошто ће претраживач
то игнорисати, ако погрешимо у писању.
Сада, треба да ставим један знак једнакости како би рекла
претраживачу која је вредност атрибута.
И сада ћу додати наводнике, а едитор ће
аутоматски додати завршне наводнике,
како би вредности атрибута увек биле уоквирене дуплим наводницима.
У реду, дакле, сада би иначе почели да уносимо наш URL,
али овде на Кхан Академији, тада ће
наш бирач слика искочити.
Само ћемо изабрати слику, а желим слику зеца,
тако да ћу кликнути на картицу животиња и изабраћу
овог неодољивог зеца и кликнути OK.
Видите ли како је ту URL унутар наших наводника?
И видите ли како тај URL почиње са http?
То је како знамо да показује
на неку слику негде на интернету.
И хеј! Видите, ено га зека на мојој веб страници!
Али шта да је сервер који складишти ту слику у квару,
и да претраживач не може је учита?
Како би посетилац знао шта је на мојој феноменалној слици?
Не би видели ништа и питали би се остатак
својих живота шта су то пропустили.
Баш због тога таг за слику поседује други атрибут - ALT,
који користимо да претраживачу кажемо
који је алтернативни текст за слику.
Да додамо други атрибут, само ставимо размак
после завршних наводника последњег.
Затим пишемо ALT, знак једнакости, наводнике,
а унутар ових наводника, текст ће бити
неки помоћни опис за слику
попут "зец са спуштеним ушима у амбару."
То такође помаже људима који виде веб странице
али их не могу заиста видети, попут слепих.
Они користе апликацију која се назива читач екрана,
који им буквално чита веб страницу,
описујући сваки таг који види.
Када она види таг за слику, прочитаће алтернативни текст
пошто слепа особа не може да види слике.
Дакле, требали бисте увек, увек користити алтернативни текст,
како би цео свет могао искусити вашу веб страницу.
У реду, вратимо се на слику коју можемо видети.
Мало је велика.
Хајде да јој променимо величину.
Можемо урадити то са више атрибута.
Са нашом ширином или висином.
Рецимо, "ширина је једнака 100."
У реду, дакле, сада је широка 100 пиксела.
То је малчице премало.
Ставимо наш курсор унутра и искористимо
мењач броја да је начинимо већом.
У реду, то изгледа много боље.
Сада, покушајмо да додамо висину.
Само ћу рећи, "висина је једнака са 50."
Ух-ох!
Згњечила сам мог зеку, јадни зека!
Видите, зато бисте иначе требали само да наведете
или ширину или висину, али не обоје.
Јер можете унети погрешне димензије
и тако згњечити ваше зеке. Тако да ћу ја једноставно препустити претраживачу
да уради математику и одлучи колика треба да буде друга димензија.
Обрисаћу висину.
Сада када можете да правите слике, почните да размишљате
о комбиновању свих тагова које имате у кутији са алатима.
Листе са сликама и пасусима, топ 10 најлуђих животиња...
Само немојте ставити превише слика на вашу страницу,
пошто ће особа која вам посећује страницу
морати да учита све њих.
Али, и даље се можете пуно забавити!